CELEX: 62017CN0006
Language: et
Date: 2017-01-05 00:00:00
Title: Kohtuasi C-6/17 P: ANKO A.E. Antiprosopeion, Emporiou kai Viomichaniase 5. jaanuaril 2017 esitatud apellatsioonkaebus Üldkohtu (kolmas koda) 27. aprilli 2016. aasta otsuse peale kohtuasjas T-154/14: ANKO versus Euroopa Komisjon

27.2.2017   
            
            
               ET
            
            
               Euroopa Liidu Teataja
            
            
               C 63/20
            
         ANKO A.E. Antiprosopeion, Emporiou kai Viomichaniase 5. jaanuaril 2017 esitatud apellatsioonkaebus Üldkohtu (kolmas koda) 27. aprilli 2016. aasta otsuse peale kohtuasjas T-154/14: ANKO versus Euroopa Komisjon
   (Kohtuasi C-6/17 P)
   (2017/C 063/28)
   Kohtumenetluse keel: kreeka
   
      Pooled
   
   
      Apellant: ANKO A.E. Antiprosopeion, Emporiou kai Viomichanias (esindaja: advokaat Stavroula Paliou)
   
      Teine menetlusosaline: Euroopa Komisjon
   
      Apellandi nõuded
   
   Apellant palub Euroopa Kohtul:
   
               —
            
            
               tühistada Üldkohtu 27. aprilli 2016. aasta otsus kohtuasjas T-154/14 ja saata kohtuasi uueks sisuliseks arutamiseks tagasi Üldkohtule;
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Apellant väidab, et Üldkohtu 27. aprilli 2016. aasta otsus kohtuasjas T-154/14 sisaldab õiguslikke hinnanguid, mis rikuvad liidu õiguse norme.
   Apellant on seisukohal, et vaidlustatud kohtuotsus tuleb tühistada:
   
               i)
            
            
               esiteks kohaldatavate materiaalõigusnormide alusel, sest vaidlustatud kohtuotsuse põhjendamisel on rikutud õigusnorme ja menetlusnorme;
            
         
               ii)
            
            
               teiseks õigusnormi rikkumiste alusel seoses normidega, mis reguleerivad seda, mida tuleb hagis tõendada ja kellel on tõendamiskoormis, ning seda, milline on tõendamiskoormise jaotus vastuhagi esitamise korral.
            
         Eeltoodu taustal on apellatsioonkaebuse väited järgmised:
   
               I)
            
            
               Seoses õigusnormide ja menetlusnormide rikkumisega:
               
                           1)
                        
                        
                           Esimene apellatsioonkaebuse väide: põhjenduse ilmne puudulikkus.
                        
                     
                           2)
                        
                        
                           Teine apellatsioonkaebuse väide: õigusnormi rikkumine ja põhjenduse vastuolulisus.
                        
                     
         
               II)
            
            
               Seoses õigusnormi rikkumisega ja normidega, mis reguleerivad tõendamisele kuuluvaid asjaolusid ja tõendamiskoormise jaotust:
               
                           3)
                        
                        
                           Kolmas apellatsioonkaebuse väide: nende õigusnormide rikkumine, mis reguleerivad seda, mida tuleb hagis tõendada ja kellel on tõendamiskoormis.
                        
                     
                           4)
                        
                        
                           Neljas apellatsioonkaebuse väide: õigusnormi rikkumine küsimuses, milline on tõendamiskoormise jaotus komisjoni poolt vastuhagi esitamise korral.